su na seroznom ovojku ti listovi obratno poredani. Kod njega 
dolazi vanjski list na vanjskoj površini, a kožna ploča na nutarnjoj. 
Amnion počeo se je stvarati već koncem prvoga dana, nu 
tekar četvrti dan se je na ledjima zametka posve srasao i odciepio 
od seroznog ovojka. 
Skoro istodobno sa amnion-om razvija se i jedan drugi 
embrionalni ovojak. Vidili smo, da se je stražnji kraj zametka 
počeo u trećem danu napred, t. j. prema žutanjku, savijati. Rubovi 
parietalne zone, koji su tuj, kao i kod glave, u polukrugu tekli, 
sve više se približe i spoje. Probavni kanal ili erievo, koji je u 
sredini žljebast, u stražnjem je kao i u prednjem kraju u ciev 
zatvoren. Iz ovog zatvorenog, stražnjeg kraja crieva, tik pred 
mjestom, gdje još otvoreno crievo u žutanjak prelazi, izbočuje se 
stiena u mjehurić (Ausbuchtung, Divertikel). Ovaj s početka 
maleni mjehurić, kojega je nutarnja površina preobučena, posve 
naravski, nutarnjim listom, prostire se u onoj šupljini, koja je 
nastala udaljivanjem obih srednjih listova. Vanjski sloj mjehurića 
je nutarnji srednji list, koji je nosioc embrionalnog žilja, s toga 
je i prepleten sa gustom cjevnatom mrežotinom. Ovako nastali 
mjehurić, koji možemo smatrati ogrankom probavnog kanala, jer 
se je iz istoga izvlačenjem (Ausbuchtung, Ausstülpung) razvio, 
zove se allantois. 
Allantois je u prvoj polovici četvrtoga dana još malen mje- 
hurić, nu već u drugoj polovici počimlje naglo rasti, dobivajuć 
kruškolik oblik. Poslje je pljosnata šuplja vrečica, koja se raz- 
prostire izmedju seroznog ovojka, žutanjka i amniona, pomičuć 
se više prema desnoj strani. Ciev, koja ju spaja sa probavnim 
kanalom, postaje sve duljom i tanjom, i zove se urachus. 
Allantois zove se još njemački Harnsack, jer je izpunjena 
sa tekućinom, proiztičućom iz prabubrega. Nu poslje fungira ona 
sve to više kao respiratorni organ. 
Još nam je osobito iz četvrtog dana iztaknuti postanak pred- 
njeg i stražnjeg otvora. Vraćajući se opet na sliku probavnog kanala 
iz te dobe, primjećujemo, da su njezini krajevi zatvorene cievi, 
da embrio do sada, do četvrtog dana, nije imao ni usta ni stražnjeg 
otvora. Oba ova otvora stvore se tek sada. Usta su kao udubina 
vanjskog lista, izpod prednjeg mozga, koja biva sve dubljom, 
dok ne probije tanku kožicu srednjeg lista, koja ju je razstavljala 
od prednjeg diela probavnog kanala. Anus pako postaje na isti 
način, na stražnjem kraju, iza allantoide. 
